
       Bosna i Hercegovina 
                                                                                      Bosnia and Herzegovina


Federacija Bosne i Hercegovine

 Federation of Bosnia and Herzegovina
       Unsko – sanski kanton
                                                                   The Una – Sana Canton

  JU OŠ „KAMENICA“ BIHAĆ
                                                           JU OŠ „KAMENICA“ BIHAĆ

Na osnovu člana 111. Zakona o osnovnom odgoju i obrazovanju („Službeni glasnik Unsko-sanskog kantona“, broj: 19/23), Odluke Školskog odbora broj: 754/26 od 24.09.2026. godine i Saglasnosti za raspisivanje konkursa Ministarstva obrazovanja, nauke, kulture i sporta USK-a br: 10-34-9745-2/26 od 14.09.2025g. , a zaprimljene 22.09.2026.godine, JU OŠ „Kamenica“ Bihać r a s p i s u j e: 

JAVNI KONKURS

za popunu radnih mjesta

	R.br.
	Radno mjesto
	Broj časova
	Vrijeme angažiranja



	1.
	Nastavnik demokratije i ljudskih prava
	2 časa
	na određeno radno vrijeme, a najduže do kraja školske 2026/27. godine

	2.
	Nastavnik njemačkog jezika
	11 časova
	na određeno radno vrijeme, a najduže do kraja školske 2026/27. godine

	3.
	Nastavnik bosanskog jezika i književnosti
	4 časa
	na određeno radno vrijeme, a najduže do kraja školske 2026/27. godine

	4.
	Nastavnik historije
	1 čas
	na određeno radno vrijeme, a najduže do kraja školske 2026/27. godine

	5.
	Nastavnik engleskog jezika
	2 časa
	na određeno radno vrijeme, a najduže do kraja školske 2026/27. godine

	6.
	Psiholog/psiholog-pedagog
	50% norme
	na određeno radno vrijeme, a najduže do kraja školske 2026/27. godine

	7.
	Pomoćnik u nastavi/asistent
	4 izvršioca
	na određeno radno vrijeme, a najduže do kraja školske 2026/27. godine

	8.
	Knjigovođa
	42% norme
	na određeno radno vrijeme, a najduže do kraja školske 2026/27. godine

	9.
	Nastavnik hemije
	2 časa
	na određeno radno vrijeme, a najduže do kraja školske 2026/27. godine

	10.
	Sekretar- blagajnik
	9% norme
	na određeno radno vrijeme, a najduže do kraja školske 2026/27. godine

	11.
	Radnik na održavanju higijene
	1 izvršioc
	na određeno radno vrijeme, a najduže do kraja školske 2026/27. godine

	12.
	Radnik na održavanju higijene
	70% norme
	na određeno radno vrijeme, do povratka radnika sa bolovanja, a najduže do kraja školske 2026/27. godine

	13.
	Sekretar-blagajnik
	1 izvršioc
	na određeno radno vrijeme, do povratka radnika sa bolovanja, a najduže do kraja školske 2026/27. godine 


OPIS POSLOVA:

Opis poslova za pozicije broj 1, 2, 3, 4, 5, i 9; Nastavnici organizuju i izvode nastavu prema Nastavnom planu i programu, izrađuju prilagođeni plan i program za djecu s teškoćama u razvoju, pripremaju i ocjenjuju školske pismene zadatke i pismene vježbe, organizuju i održavaju konsultacije učenika u izradi domaćih radova, održavaju popravne ispite, potiču i pomažu vannastavne aktivnosti učenika, organizuje i provodi takmičenje učenika prema planu i programu škole, pripremaju izvještaj o radu odjeljenja u kojem je razredni starješina i vodi razrednu administraciju, radi na svom stručnom i pedagoško-metodskom usavršavanju, učestvuje u radu stručnih i drugih organa škole, surađuje sa roditeljima učenika, obavlja i druge poslove određene Zakonom, Pedagoškim standardima, Pravilima i drugim općim aktima škole po nalogu direktora
Opis poslova za poziciju broj 6; Koncepcijsko-programski zadaci, programiranje, ostvarivanje i analiza odgojno-obrazovnog rada, psihološka dokumentacija, neposredna saradnja s nastavnicima, stručnim saradnicima, direktorom, pripravnicima studentima u planiranju i realizovanju odgojno-obrazovnog rada, stručni rad sa djecom/učenici i učeničke organizacije, unapređenje odgojno-obrazovnog procesa, saradnja sa institucijama, saradnja sa roditeljima/starateljima, istraživačke analize i praćenja u praksi školskog psihologa, stručno usavršavanje, pripremanje za rad, i drugi stručni poslovi po nalogu direktora i organa upravljanja pod uvjetom da se ti poslovi ne odnose na poslove iz 40-satne radne sedmice direktora i nastavnog osoblja.
Opis poslova za poziciju broj 7; Pedagoška dokumentacija, planiranje u koordinaciji sa nastavnicima – IPP, pripremanje i izrada didaktičkih materijala u koordinaciji sa nastavnicima, rad sa učenicima sa teškoćama u razvoju, saradnja sa roditeljima učenika sa teškoćama u razvoju, rad u stručnom timu škole, rad u stručnim organima škole, slobodne aktivnosti, stručno usavršavanje i evidencija, saradnja sa drugim odgojno-obrazovnim institucijama, nevladinim organizacijama, udruženjima – lokalnom zajednicom i ostali poslovi po nalogu direktora.

Opis poslova za poziciju broj 8; Priprema DOB-a za školu, kreiranje budžeta/izrada budžetskih instrukcija 1 i 2, izrada rebalansa budžeta i praćenje izvršenja budžeta, evidencija ulaznih računa kroz KUF i unos u EMIS bazu, izrada Obrazaca 1, 2, 3 i 4, priprema i učešće u popisu stalnih sredstava, potraživanja i obaveza za godišnji popis te knjiženja vezana za popis, sastavlja periodične kvartalne izvještaje te godišnji finansijski izvještaj i pripremu za izradu završnog računa, priprema i izrada Plana javnih nabavki, izmjene/dopune i praćenje njegovog izvršenja, zajedno sa direktorom škole, prati i analizira izvršenje planiranih vlastitih prihoda i rashoda i donacija, učestvuje u izradi izjave o fiskalnoj odgovornosti zajedno sa direktorom škole, izrađuje operativne planove za budžetska i vlastita sredstva, vršenje obračuna posebnog poreza po osnovu zapošljavanja invalidnih osoba, prati izvršenje plaćanja obaveza i IOS-e (knjigovodstvene kartice) i sravnjenje plaćanja, knjiženje blagajne, poslovi izrade FUK-a (Finansijsko upravljanje i kontrola), prati i primjenjuje propise iz oblasti vezane za knjigovodstvene poslove i stručno se usavršava (seminari), saradnja sa stručnim službama, direktorom, sekretarom i pedagogom škole zbog prikupljanja potrebne dokumentacije i informacija u vezi knjigovodstvenih poslova, podnosi izvještaje i potrebne informacije Školskom odboru pri usvajanju Plana javnih nabavki, budžeta, popisa i ostalih akata u vezi finansijskoknjigovodstvenih poslova, arhiviranje dokumentacije, ažurnost i urednost knjigovodstvene dokumentacije, obavlja druge ekonomsko-finansijske poslove po nalogu direktora i organa upravljanja, a u skladu sa Zakonom i podzakonskim aktima.
Opis posla za poziciju broj 10 i 13; Sekretar - blagajnik obavlja sljedeće poslove i radne zadatke: planiranje rada i stručna saradnja kroz učešće u koncipiranju i izradi programa rada, izvještaja, informacija, analiza statističkih podataka škole i njihovo uvođenje u informatički sistem škole, saradnja sa direktorom, knjigovođom, pedagogom, psihologom, bibliotekarom, nastavnicima, učenicima, roditeljima, učeničkim organizacijama, mjesnom zajednicom, društvenom sredinom, odgojno-obrazovnom inspekcijom i drugim organima, praćenje i realizacija planiranog rada, praćenje i realizacija programa rada, praćenje propisa na području osnovnog obrazovanja i odgoja i zakonskih propisa radi primjene i dogradnje normativnih akata škole, angažman u pripremanju i održavanju sjednica organa upravljanja i stručnih organa škole - zapisnici, zaključci, odluke i drugo, obavljanje daktilografskih poslova za potrebe škola (Izrada odluka, rješenja, ugovora), poslovi ažuriranja i čuvanja arhive i ostale dokumentacije škole, prijave, odjave radnika, promjena podataka i pripremanje dokumentacije za prijavu podataka za nove uposlenike nadležnom Ministarstvu kroz obrazac KDPL1, KDPL 2, KDPL 3, KDPL 5, KDPL 6, evidencija o prisustvu na poslu i odsustvu s posla (bolovanja, godišnji odmor, plaćeno i neplaćeno odsustvo), popunjavanje šiht liste i dostavljanje iste nadležnom Ministarstvu na obračun uz popratnu dokumentaciju, obračun broja dana toplog obroka i prevoza za zaposlenike, učešće u izradi plana godišnjih odmora zajedno sa direktorom škole i izrada Rješenja, staranje o dokumentaciji i evidenciji učenika koji se koriste prijevozom, izrada Zahtjeva za prevodnice i upis učenika po osnovu prevodnica u matične knjige učenika, prijava kandidata za polaganje ispita za stjecanje osnovnog obrazovanja, izdavanje uvjerenja, ovjeravanje učeničkih knjižica, duplikata svjedodžbi po zahtjevu stranaka iz službene evidencije, poslovi organizacije zdravstvene zaštite i osiguranja učenika i zaposlenika škole, staranje o općim uvjetima za nesmetan rad škole (osvjetljenje, grijanje, opravke, održavanje i slično zajedno sa domarom i ložačem škole), organiziranje i nadzor rada tehničkog i pomoćnog osoblja škole i obavljanje drugih stručnih poslova, radnih zadataka po nalogu direktora i organa upravljanja, saradnja sa stručnim službama na ostvarivanju njihovih programskih sadržaja, blagajnički poslovi - priprema blagajničke dokumentacije na knjiženje knjigovođi škole, prijem, klasifikacija i distribucija pošte te zavođenje kroz knjigu protokola, tehnička podrška Komisijama škole (Komisiji za javne nabavke, za tehnološki, za prijem radnika), stručno usavršavanje i ostali administrativni poslovi po nalogu direktora škole, a u skladu sa Zakonom i podzakonskim aktima.
Opis posla za poziciju broj 11, 12; Radnik na održavanju higijene, Redovno održava higijenu i brine o optimalnim higijenskim uvjetima za rad u svim prostorijama škole koji se koriste i održavaju. Vrši dezinfekciju i higijenski zadovoljavajuće održavanje prostora i opreme. Redovno čisti i održava školsko dvorište, brine o čuvanju inventara i opreme u prostorima u kojima održava higijenu. Odgovara za pričinjenu štetu u radnom vremenu u prostorima u kojima održava higijenu, a o čemu nije obavijestio neposrednog rukovodioca. Njeguje cvijeće i drugo hortikuluturno uređenje u prostorima u kojima održava higijenu. U saradnji sa domarom u periodima raspusta za učenike obavlja određene poslove na generalnom detaljnom održavanju i čišćenju prostrora u kojima održava higijenu. Prema potrebi obavlja poslove dostave i donošenja pošte, kako interne u krugu škole (odluke, rješenja i slično) tako i eksterne van škole (dopisi, pošta za školu i slično). Sarađuje sa nastavnicima, stručnim saradnicima i ostalim radnicima. Obavlja i druge poslove utvrđene propisima, općim aktima škole i prema nalogu direktora ili neposrednog rukovodioca, u skladu sa kompetencijama.
OPĆI UVJETI ZA IZBOR NA UPRAŽNJENA RADNA MJESTA:

· da je državljanin BiH,

· da je stariji od 18 godina,

· da ima odgovarajuću diplomu, odnosno stepen stručne spreme utvrđen Nastavnim planom i programom za osnovne škole ili Pedagoškim standardima i normativima za osnovno obrazovanje
· da je zdravstveno sposoban za obavljanje poslova utvrđenih za to radno mjesto
· da nije obuhvaćen odredbom člana 9 stav (1) Ustava BiH (lica koja su rođena poslije 1980. godine nisu dužna podnositi dokaz da nisu obuhvaćena odredbom člana 9 stav (1) Ustava BiH)

· da nisu osuđeni za krivično djelo koje ih s obzirom na prirodu krivičnog djela čini nesigurnim ili na drugi način nepodobnim za rad s djecom
· da se ne vodi krivični postupak protiv tog lica,
POSEBNI UVJETI, MJESTO OBAVLJANJA RADA:

Opis posla za poziciju broj 1. Završeno više  ili visoko obrazovanje (VI ili VII stepen stručne spreme) ili završen prvi ciklus nastavničkog fakulteta (180 ili 240 ECTS bodova) po Bolonjskom sistemu obrazovanja, na nastavničkom fakultetu ili drugom fakultetu i položenom pedagoško-psihološkom grupom predmeta i koji je obavezno prošao obuku stručnog usavršavanja za uže-stručnu oblast građanskog obrazovanja koju provodi CIVITAS obrazovni centar za demokratiju i ljudska prava i posjeduje certifikat za uspješno završenu obuku iz programa CIVITAS „Osnove demokratije“. Mjesto obavljanja rada: Centralna škola „Kamenica” i područna škola „Izačić“.
Opis posla za poziciju broj 2. Završeno više ili visoko obrazovanje (VI ili VII stepen stručne spreme) ili završen  najmanje prvi ciklus nastavničkog fakulteta  po Bolonjskom sistemu obrazovanja (180 ili 240 ECTS bodova). Profil nastavnik/profesor/bachelor  njemačkog jezika sa završenim fakultetom odgovarajućeg stranog jezika kao: predmet u jednopredmetnoj grupi, A predmet ili ravnopravan predmet u dvopredmetnoj grupi i B predmet u dvojezičnoj predmetnoj grupi. Mjesto obavljanja rada: Područna škola „Izačić“ i Područna škola “Vikići”.
Opis posla za poziciju broj 3.  Završeno više ili visoko obrazovanje (VI ili VII stepen stručne spreme) ili završen  najmanje prvi ciklus nastavničkog fakulteta  po Bolonjskom sistemu obrazovanja (180 ili 240 ECTS bodova). Profil: nastavnik / profesor / bachelor  bosanskog jezika i književnosti. Mjesto obavljanja rada: Centralna škola „Kamenica“.
Opis posla za poziciju broj 4.  Završeno više ili visoko obrazovanje (VI ili VII stepen stručne spreme) ili završen  najmanje prvi ciklus nastavničkog fakulteta  po Bolonjskom sistemu obrazovanja (180 ili 240 ECTS bodova). Profil: nastavnik / profesor / bachelor  historije. Mjesto obavljanja rada: Centralna škola „Kamenica“.

Opis posla za poziciju broj 5. Završeno više ili visoko obrazovanje (VI ili VII stepen stručne spreme) ili završen prvi ciklus nastavničkog fakulteta (180 ili 240 ECTS bodova) po Bolonjskom sistemu obrazovanja, nastavnik/profesor/bachelor engleskog jezika, odnosno nastavnici/profesori  sa završenim fakultetom odgovarajućeg stranog jezika kao: predmet u jednopredmetnoj grupi, A predmet ili ravnopravan predmet u dvopredmetnoj grupi i B predmet u dvojezičnoj predmetnoj grupi.Mjesto obavljanja rada: Područna škola„Klokot-Papari“
Opis posla za poziciju broj 6. Završen VII stepen stručne spreme sa zvanjem diplomirani psiholog, diplomirani pedagog-psiholog ili ekvivalent; završen I ili II ciklus studija psihologije (300 ECTS) sa zvanjem magistar/master psihologije; završen I ciklus studija u inozemstvu na akreditovanoj visokoškolskoj ustanovi (koja se nalazi u zvaničnoj evidenciji ENIC/NARIC mreže) za koji je proveden postupak priznavanja inostranih visokoškolskih kvalifikacija od strane javnih univerziteta u Bosni i Hercegovini za sticanje odgovarajuće visokoškolske kvalifikacije prvog ciklusa visokog obrazovanja. Mjesto obavljanja rada: Centralna škola „Kamenica“ .
Opis posla za poziciju broj 7. Završeno visoko obrazovanje (240 ECTS) ili ekvivalent-defektolog bilo kojeg usmjerenja, edukator – rehabilitator, logoped – surdoaudiolog-za sve škole; visoko obrazovanje (240 ECTS) ili ekvivalent nastavničkog usmjerenja, pedagog, psiholog , pedagog-psiholog, socijalni radnik za sve škole; visoko obrazovanje (180 ECTS), više obrazovanje nenastavničkog usmjerenja-samo za predškolske ustanove i osnovne škole;  Mjesto obavljanja rada: Područna škola “Izačić”.
Opis posla za poziciju broj 8. Završen VI ili VII stepen stručne spreme (ekonomski smjer) ili završen prvi ciklus ekonomskog fakulteta (180 ili 240 ECTS bodova) po Bolonjskom sistemu obrazovanja. Mjesto obavljanja rada: Centralna škola „Kamenica“.

Opis posla za poziciju broj 9. Završeno više ili visoko obrazovanje (VI ili VII stepen stručne spreme) ili završen prvi ciklus nastavničkog fakulteta (180 ili 240 ECTS bodova) po Bolonjskom sistemu obrazovanja, nastavnik/profesor/bachelor hemije sa završenim odgovarajućim fakultetom: grupa hemija ili grupa u kojoj je hemija glavni ili ravnopravni predmet u dvopredmetnoj grupi. Mjesto obavljanja rada: Centralna škola „Kamenica“.
Opis posla za poziciju broj 10 i 13. Završen VI  ili VII stepen stručne spreme, zvanje diplomirani ekonomista/bachelor ekonomije, diplomirani pravnik/bachelor prava (180 ili 240 ECTS). Mjesto obavljanja rada: Centralna škola “Kamenica”.

Opis posla za poziciju broj 11.  Završeno osnovno/ srednje obrazovanje: III/IV stepen stručne spreme, SSS završena srednja škola ili NK završena osnovna škola. Mjesto obavljanja rada: Centralna škola „Kamenica“.

Opis posla za poziciju broj 12.  Završeno osnovno/ srednje obrazovanje: III/IV stepen stručne spreme, SSS završena srednja škola ili NK završena osnovna škola. Mjesto obavljanja rada: Područna škola „Izačić“.
Prijavljivanje-potrebna dokumentacija :

1. svojeručno potpisana pisana prijava na konkurs sa kratkom biografijom, kontakt podacima, tačnom naznakom na koju poziciju se prijavljuje i tačno navedenom dokumentacijom koja se prilaže uz prijavu na konkurs,
2. ovjerena kopija diplome/svjedodžbe o stečenoj stručnoj spremi ili akademskom zvanju,
3. izvod iz matične knjige rođenih, original ili ovjerena kopija,
4. uvjerenje o državljanstvu  (ne starije od 6 mjeseci od dana objavljivanja konkursa),
5. ovjerena izjava kod nadležnog organa da nije otpušten iz državne službe kao rezultat  disciplinske mjere na bilo kojem nivou vlasti u BiH. 

6. druge dokaze o ispunjavanju uslova za to radno mjesto utvrđene Zakonom, Nastavnim planom i programom, Pedagoškim standardima i Pravilnikom o unutrašnjoj organizaciji i sistematizaciji radnih mjesta 

7. rješenje/uvjerenje nadležnog općinskog/kantonalnog organa o priznavanju svojstva užeg člana porodice šehida/poginulog branioca, člana porodice nestalog i umrlog branioca, dobitnika ratnog priznanja i odlikovanja, člana porodice poginulog, umrlog i nestalog dobitnika ratnih priznanja i odlikovanja, ratnog vojnog zarobljenika  i demobilisanog branioca, ratnog vojnog invalida, člana porodice ratnog vojnog invalida, civilne žrtve rata i člana porodice civilnih žrtava rata.

ZA SLUČAJ POTREBE PRIMJENE ČLANA 11. STAVA (5) I (6) PRAVILNIKA ZA PRIJEM U RADNI ODNOS U OSNOVNIM I SREDNJIM ŠKOLAMA USK (“SLUŽBENI GLASNIK USK-a, BROJ: 29/21) KANDIDATI SU DUŽNI DOSTAVITI DODATNU DOKUMENTACIJU:
1. Uvjerenje o dužini radnog iskustva na poslovima radnog mjesta za koje se prijavljuje (uvjerenje poslodavca kod kojeg kandidat radio ili radi, koje mora biti precizno i detaljno, odnosno u kojem treba da stoje podaci o tome na kojim poslovima je kandidat radio, naziv radnog mjesta i stručna sprema, vremenski period obavljanja poslova, te da li su to poslovi na puno ili nepuno radno vrijeme. Poslodavac je dužan nepuno radno vrijeme preračunati u puno radno vrijeme).
2. Kandidati koji su obuhvaćeni Zakonom o dopunskim pravima branilaca i članova njihovih porodica Unsko –sanskog kantona dužni su dostaviti pravosnažno rješenje nadležne službe o pripadajućim pravima koje glasi na njihovo ime.

Dokumentacija koja se podnosi uz prijavu mora biti u originalu ili u ovjerenoj kopiji i ne može biti starija od 6 mjeseci.
Izbor i prijem kandidata prijavljenih na konkurs izvršit će se na osnovu Pravilnika za prijem u radni odnos u osnovnim i srednjim školama USK-a ( Službeni glasnik USK, broj 29/21), u daljem tekstu: “Pravilnik”
Komisija za izbor nastavnika i stručnih saradnika, Komisija za izbor sekretara i knjigovođe i Komisija za izbor pomoćno-tehničkog osoblja, obavit će postupak izbora kandidata koji ispunjavaju uvjete konkursa. O terminu postupka izbora kandidati će biti obavješteni putem telefona, a lista kandidata se objavljuje i na Oglasnoj tabli škole. Za kandidate koji se ne odazovu pozivu, u datom zakonskom roku prijave se neće razmatrati. Kandidati koji se nisu kvalifikovali u daljnju proceduru će biti obavješteni pismenim putem sa poukom o pravnom lijeku od strane škole. 

Konkurs ostaje otvoren 8 (osam)  dana od dana objavljivanja u dnevnim novinama.

Nepotpune, neuredne i neblagovremene prijave neće se uzimati u razmatranje. 
Izabrani kandidati su dužni prije stupanja na posao dostaviti ljekarsko uvjerenje nadležne zdravstvene ustanove koje ne može biti starije od 6 mjeseci i uvjrenje o nekažnjavanju koje izdaje Ministarstvo unutrašnjih poslova prema mjestu rođenja osobe.

Za dodatna obavještenja i informacije u vezi konkursa možete kontaktirati školu/sekretara na broj 037 / 388 – 142. 

Obavijest o objavi konkursa će se objaviti u dnevnim  novinama „Oslobođenje“ a integralni tekst konkursa  na internet stranici Javne ustanove „Služba za zapošljavanje Unsko-sanskog kantona“ Bihać i na internet stranici Ministarstva obrazovanja Unsko-sanskog kantona.
Prijave, sa potrebnom dokumentacijom, dostavljaju se u roku od 8 (osam) dana od dana objave javnog konkursa Komisiji, u zatvorenoj koverti putem pošte, preporučeno na adresu:

JU OŠ “Kamenica” 

Kameničkih gazija 15

77204 Kamenica

sa naznakom

„ NE OTVARAJ – PRIJAVA NA JAVNI KONKURS“ 






v.d.Direktora  škole:







                __________________







                / Felić Lalić Merima  /

